In dena zwei Meeresbio-kürs müamer als Leistigsnachwiis Arbeta schriba. Dia eint machi über "Bycatch" (Haifisch, Schildkröt, Vögel, und anderi Fisch wo vo da Fischer us verseha gfanga wärdend und denn meistens  sterbend - macht übrigens 20% vom weltwiita Fischfang us - krass, nid?!). Bir andera Arbeit isch z'Thema scho vorgäh: Haifischfang in der Region Murcia. Zerst bini jo scho nid würkli drus cho. Han mi gfragt: für was um Himmels Willa fangend dia da denn Haifisch??? Wiani denn später erfahra han isches aso dass dä Haifisch wo da gfanga wird nach China exportiart wird (China kann sin Bedarf an Fisch längst nüm sälber decka) wills döt eba so gern Haifischsuppa essend… Wirt sicher an spannendi Arbet!